als_Latn dik_Latn ron_Latn
Kukësi vijon paraqitjet pozitive në Tirol të Austrisë ku po kryen fazën përgatitore për ndeshjet eliminatore të Europa League. Në miqësoren e fundit skuadra e drejtuar nga Marcelo Troisi humbi minimalisht dhe vetëm në minutat e fundit 1-0 përballë Targu Mures, një kundërshtar i nivelit të lartë, pasi është nënkampionia e Rumanisë dhe që do të luajë direkt në turin e tretë të paraeliminatoreve të Europa League, Kukësi pas disa rasteve të mira në pjesën e parë është ndëshkuar me gol vetëm pesë minuta parta fundit, finalizim për të cilin drejtori teknik i klubit verilindor, Jonuz Hallaci rrëfen edhe një detaj interesant.
Sipas drejtorit teknik të Kukësit, në miqësoren e fundit një paraqitje mjaft të mirë kanë bërë brazilianët e afruar në skuadër në merkaton e kësaj vere, të cilët kanë bindur me paraqitjen e tyre.
Edhe pse objektivi afatshkurtër i përforcimeve nga Brazili është Europa League, Hallaci nuk përjashton mundësinë e qëndrimit të tyre në skuadër edhe për sezonin e ardhshëm. Në vecanti sulmuesi Erick Flores ka impresionuar duke krijuar premisat për një dyshe të frikshme sulmi me bomberin Pejic.
Forma e skuadrës në takimet miqësore, si dhe fryma e krijuar në grup, kanë forcuar në kampin e Kukësit bindjen për të përsëritur në Europë një arritje si ajo e dy viteve më parë.
Kukësi do ta luajë miqësoren e radhës në Tirol këtë të Shtunë pasdite kur do të përballet me Austria Salzburg.
als_Latn als_Latn als_Latn als_Latn als_Latn